[{"text_idx": "#000001", "text": "Tulemuslik ja teadlik kaasaegne juht\nPsu\u0308hholoogiliselt tugev ja enesekindel Sina\nKuidas rattur ja triatleet saab end hooajaks tippvormi treenida?"}, {"text_idx": "#000002", "text": "Juhile ja oma ala profile"}, {"text_idx": "#000003", "text": "Kuidas juht to\u0308o\u0308tajalt vastutuse a\u0308ra vo\u0303tab"}, {"text_idx": "#000004", "text": "Mis mo\u0303ttes? Kuidas siis nii? Kulmud kerkisid, kui julgesin u\u0308hel juhtide koosviibimisel muuhulgas ma\u0308rkida, et see, kui inimesed ei kipu vastutust oma to\u0308o\u0308 ja tegemiste eest vo\u0303tma, vo\u0303ib olla va\u0308hemasti osaliselt ka juhtide endi teene."}, {"text_idx": "#000005", "text": "Asjad pole maailmas ega ka juhtimise valdkonnas must-valged. Ja alati pole selles, kui inimene ei vo\u0303ta vastutust oma to\u0308o\u0308 ja enda arengu eest, \u201csu\u0308u\u0308di\u201d inimene ise. Teisiti o\u0308eldes \u2013 pa\u0308ris-pa\u0308ris suur roll selles vo\u0303ib paradoksaalselt olla hoopis juhil, kes on oma inimesed oma tegevuse vo\u0303i tegevusetusega selliselt ka\u0308ituma suunanud."}, {"text_idx": "#000006", "text": "Tugevasti u\u0308lelihtsustatult vo\u0303ib sel juhul asi va\u0308lja paista umbes nii: oma esimesel to\u0308o\u0308pa\u0308eval astub uksest sisse ta\u0308iskasvanud, vastutuvo\u0303imeline, pu\u0308hendunud ja innukas to\u0308o\u0308taja. Siis hakkab juht tegema oma juhi asju ning mo\u0303ne aja pa\u0308rast on enda to\u0308o\u0308 ja elu eest vastutavast to\u0308o\u0308tajast saanud \u201csee pole minu asi\u201d ja \u201cmis nu\u0308u\u0308d mina, va\u0308ike mutrike siin tean\u201d tu\u0308u\u0308pi to\u0308o\u0308taja. Ning muidugi, juht hakkab otsima motivatsioonikoolitusi, et to\u0308o\u0308tajaid motiveerida ja et nad ikka rohkem vastutust vo\u0303taksid. Kuidas siis asjad sellisesse seisu jo\u0303udsid?"}, {"text_idx": "#000007", "text": "Kuidas va\u0308hene vastutamine va\u0308lja paistab"}, {"text_idx": "#000008", "text": "Alustuseks sellest, kuidas vo\u0303ib va\u0308lja na\u0308ha inimese ka\u0308itumine, kui ta ei tunneta ega vo\u0303ta vastutust. To\u0308o\u0308 kontekstis."}, {"text_idx": "#000009", "text": "Huvipuudus enda to\u0308o\u0308 ja teiste heaolu vastu\nTeiste su\u0308u\u0308distamine vigade ja ebao\u0303nnestumiste korral\nRegulaarne kurtmine ebao\u0303iglase kohtlemise pa\u0308rast juhtide ja kolleegide poolt\nInitsiatiivi va\u0308ltimine ja no\u0303uannete ignoreerimine\nPidev vabanduste korrutamine \u2013 miks ei saa(nud) mingeid asju a\u0308ra teha, muidugi po\u0303hjusel \u201csee pole minu su\u0308u\u0308\u201d"}, {"text_idx": "#000010", "text": "Pilt ei ole ilus, eks. Ja sellise inimesega pole, pehmelt o\u0308eldes, tore koos to\u0308o\u0308tada. Sellest hullem on ainult ise see inimene olla ja seda jama u\u0308le elada. Vaikselt aga kindlalt na\u0308rib see inimest pidevalt va\u0308iksemaks, seda nii emotsionaalselt kui ka pa\u0308ris konkreetselt tervist silmas pidades. Ent kuidas siis juht sellele vo\u0303ib olla kaasa aidanud? Seda on vo\u0303imalik teha mitmel erineval moel, millest mo\u0303ned on tehtud n.o\u0308 head mo\u0303eldes."}, {"text_idx": "#000011", "text": "Lihtsaim viis inimeselt vastutuse a\u0308ra vo\u0303tmiseks on juhtida ainult ka\u0308skude ja keeldude kaudu. Ehkki mingid reeglid on kaheldamatult vajalikud, siis vastutuse ma\u0308a\u0308r so\u0303ltub u\u0308sna palju sellest, kui palju saab inimene ise valikuid teha. Sest vastutus tekib peamiselt u\u0308hel moel \u2013 kui inimesel on valik."}, {"text_idx": "#000012", "text": "See on vast u\u0308ks enimlevinumaid viise, kuidas ta\u0308iskasvanud vo\u0303imekatest inimestest saab to\u0308o\u0308l piltlikult kirjeldades tuimad otsustusvo\u0303imetud robotid. Kusjuures sageli mo\u0303eldakse to\u0308o\u0308 detailsete kirjeldustega head \u2013 esiteks on ju eesma\u0308rk, et to\u0308o\u0308 saaks oodatud moel tehtud ja teiseks, nii on ju inimesel lihtsam! Ja see on ka to\u0303si, to\u0303epoolest on lihtsam. Ent kui detailsusaste on liiga suur, kui inimene enam ei pea endalt ku\u0308sima: kuidas ma saan oma to\u0308o\u0308d paremini teha?, siis on vastutus oma to\u0308o\u0308 eest inimeselt a\u0308ra liikunud."}, {"text_idx": "#000013", "text": "Vo\u0303ib-olla on see ko\u0303ige mo\u0303juvam viis vastutuse a\u0308ra vo\u0303tmiseks. Rassid ja rabad ja pingutad ja ... na\u0308ed oma silmaga, kuidas sinu to\u0308o\u0308 muudetakse tu\u0308hiseks. Lihtsaim variant \u2013 to\u0308o\u0308taja pakub va\u0308lja idee ja juht lihtsalt eirab seda vo\u0303i u\u0308tleb: \u201ctore-tore, huvitav mo\u0303te, mine nu\u0308u\u0308d aga tee oma to\u0308o\u0308d edasi\u201d. Vo\u0303i siis pikaajalisem, ent ka mo\u0303juvam viis: inimene on hakkama saanud mitmekuulise projektiga ning valmis seda nu\u0308u\u0308d juhtkonnale esitlema. Siis aga, vahetult enne koosolekut teatab juht \u2013 \u201ctead, seda tegelikult polegi enam vaja. Vo\u0303ta nu\u0308u\u0308d ette hoopis projekt x\u201d. Mis tunne inimesel on?"}, {"text_idx": "#000015", "text": "Kahetsusva\u0308a\u0308rselt sageli vo\u0303tavad juhid inimestelt ka vastutuse no\u0308 oma liistude juurde surumisega. Ehk kui inimesel ongi idee, mo\u0303te, ettepanek, plaan, mida vo\u0303iks teha mo\u0303ne teemaga va\u0308ljastpoolt tema igapa\u0308evast to\u0308o\u0308d, siis surub juht inimese kiiresti tagasi \u201coma to\u0308o\u0308 juurde\u201d. Ja po\u0303hjuseks vo\u0303ib olla \u2013 see ko\u0303lab ku\u0308ll uskumatult, ent seda kinnitavad faktid uuringutest \u2013 see ettepanek ei tulnud juhilt endalt vo\u0303i ei la\u0308he see kokku tema enda na\u0308gemusega probleemide lahendamisest. \u201cSee ei ole sinu mure\u201d tu\u0308u\u0308pi mo\u0303tteviisi kultiveerimine juhi poolt aitab kenasti kaasa sellele, et varsti to\u0308o\u0308tavad tal meeskonnas vaid usinad ka\u0308suta\u0308itjad. Muuseas, u\u0308ks sellise mo\u0303tteviisi tagaja\u0308rg on ka u\u0308lekoormatud juhi to\u0308o\u0308laud, sest ta peab siis ise lahendama ko\u0303ik probleemid."}, {"text_idx": "#000016", "text": "Maailmas on pa\u0308ris palju tehtud ku\u0308simustikke stiilis: mida to\u0308o\u0308tajad tahavad ja ootavad? Ehk mis on nende jaoks ta\u0308htis. Ning vastused juhtidelt ja to\u0308o\u0308tajatelt endilt kipuvad erinema. Juhtide arvates tahab n.o\u0308 reato\u0308o\u0308taja esimese asjana... raha. Ning to\u0308o\u0308tajate hinnangul on olulisim see, et nad on pa\u0308riselt kaasatud meeskonna, organisatsiooni tulevikku. Ehk on kursis sellega, kuhu meeskond, organisatsioon liigub ja kuidas see teekond va\u0308lja na\u0308eb. Ning muidugi, lisaks kursis olemisele \u2013 just vastutuse seisukohast oluline \u2013 saab ta ka seda liikumist mo\u0303jutada. Lihtsamalt, ta on kaasatud. Ja mis oluline \u2013 juhid ei kaasa teda lihtsalt kaasamise ma\u0308ngu pa\u0308rast (mida tehakse kahetsusva\u0308a\u0308rselt palju). Vaid to\u0308o\u0308taja arvamus ka pa\u0308riselt loeb, sellega arvestatakse. Kui kaasamist ei toimu vo\u0303i tehakse seda lihtsalt ma\u0308ngult ehk inimestega manipuleeritakse, siis on vastutus kiirelt kadunud."}, {"text_idx": "#000017", "text": "Niisiis, kui on na\u0308ha, et inimene teeb neid artikli alguses kirjeldatud tegevusi, siis ehk esimesena vo\u0303iks juht ku\u0308sida endalt: Kas vo\u0303ib olla nii, et mina olen kuidagi oma tegevuse vo\u0303i tegevusetusega sellele kaasa aidanud? Ja kui vastus on pigem \u201cjah\u201d, siis: mida ma hea juhina selle teadmisega nu\u0308u\u0308d peale vo\u0303iksin hakata, ehk mida teha?"}, {"text_idx": "#000019", "text": "Ko\u0303ik mida pead teadma vastutuse delegeerimisest"}, {"text_idx": "#000020", "text": "Millal sa viimati to\u0308o\u0308le minnes lipsu ette vo\u0303i kostu\u0308u\u0308mi selga panid? Inimesi, kes seda teevad, ja\u0308a\u0308b u\u0308ha va\u0308hemaks. Mis on omal moel kaudne ma\u0308rk sellest, [...]"}, {"text_idx": "#000021", "text": "See juhtus eelmise aasta septembris Vihula mo\u0303isa seminariruumis. Olime juhtidega terve pa\u0308ev ra\u0308a\u0308kinud erinevatest asjadest \u2013 tagasisidest, motivatsioonist, eesma\u0308rkidest jne. 15 minutit enne koolituspa\u0308eva lo\u0303ppu [...]"}, {"text_idx": "#000022", "text": "Kuidas kasvada ja realiseerida see, milleks sa vo\u0303imeline oled?"}, {"text_idx": "#000023", "text": "No\u0303uanded ja artiklid meeskonnato\u0308o\u0308st, coachingust, juhtimisest, vaimsest tugevusest. Juba 3000+ kasvajat ootab Sind ees."}]